વીનસ વિલિયમ્સે ગઈ કાલે પોતાના જ દેશની કોકો વાંડવેઘેને જોરદાર સંઘર્ષ બાદ હરાવીને ઓસી. ઓપનની ફાઇનલમાં પ્રવેશ મેળવી લીધો હતો. વીનસે ૧૪ વર્ષ બાદ ઓસ્ટ્રેલિયન ઓપનની ફાઇનલમાં પ્રવેશ મેળવ્યો છે. ૩૬ વર્ષીય વીનસે સંઘર્ષપૂર્ણ સેમિફાઇનલમાં એક સેટથી પાછળ રહ્યા બાદ વાપસી કરી વાંડવેઘેને ૬-૭, ૬-૨, ૬-૩થી હરાવી. ૧૩મી ક્રમાંકિત વીનસ આઠ વર્ષમાં પહેલી વાર કોઈ ગ્રાન્ડસ્લેમ ટૂર્નામેન્ટની ફાઇનલમાં પહોંચી છે. તે ઓસ્ટ્રેલિયન ઓપનમાં ૨૦૦૩માં ફાઇનલમાં પોતાની નાની બહેન સેરેના સામે હારી ગઈ હતી. ૨૫ વર્ષીય વાંડવેઘેએ સેમિફાઇનલ સુધીની સફરમાં વિશ્વની નંબર વન કર્બર અને ફ્રેન્ચ ઓપન વિજેતા ગર્બાઇન મુગુરુઝાને હરાવી હતી, પરંતુ તે સેમિફાઇનલમાં વીનસને હરાવી શકી નહોતી.